जसपुर में राष्ट्रीय राजमार्ग के चौड़ीकरण में आई भूमि का शेष दो गुना मुआवजा दिलाए जाने की मांग को लेकर किसानों का क्रमिक अनशन दसवें दिन भी जारी रहा। उन्होंने हाईवे का निर्माण कार्य रुकवाये रखा। एनएच चौड़ीकरण में मौजा अमृतपुर पट्टी के 25 किसान परिवारों को दोगुने मुआवजे का भुगतान सरकार की ओर से कर दिया गया था। दो गुना मुआवजा दिया जाना शेष था। मुआवजा दिए जाने की समय अवधि बीतने के बाद किसानों ने क्रमिक अनशन शुरू किया था। वहां योगेंद्र सिंह, इमाम हुसैन, राजपाल सिंह, अलीम अहमद, गजेंद्र सिंह, पवन कुमार, ओमप्रकाश सिंह, रमेश कुमार, रणधीर सिंह, कल्लू सिंह आदि थे।